НАЦРТ:

На основу чл. 6, 6а, 7. и 7а Закона о порезима на имовину (''Сл. гл. РС'', бр.26/2001...и 138/22), члана 86. став 4. Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) и чл. 40. Статута Општине Љиг (,,Сл. гласник Општине Љиг“ 4/19 и 12/22) Привремени орган општине Љиг на седници одржаној \_\_\_\_\_\_\_ донео је

ОДЛУКУ

О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ

НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУ ЗА 2024. ГОДИНУ НА

ТЕРИТОРИЈИ ОПШТИНЕ ЉИГ

**Члан 1.**

Овом одлуком сагласно Закону о порезима на имовину утврђују се просечне цене

квадратног метра одговарајућих непокретности за утврђивање пореза на имовину за 2024.

годину на територији општине Љиг.

**Члан 2.**

На територији Општине Љиг одређено је 4 зоне за утврђивање пореза на имовину, у

зависности од комуналне опремљености и опремљености јавним објектима, саобраћајној

повезаности са централним деловима општине Љиг, односно са радним зонама и другим

садржајима у насељу и то: **прва зона** **као најопремљенија,** **друга зона**, **трећа зона** и

**четврта зона**.

Просечне цене квадратнoг метра непокретности за утврђивање пореза на имовину за

2024. годину на територији општине Љиг износе:

|  |  |  |  |  |
| --- | --- | --- | --- | --- |
| **Врста непокретности** | **Цена у I ЗОНИ**  **по м2** | **Цена у II ЗОНИ**  **по м2** | **Цена у III**  **ЗОНИ по м2** | **Цена у IV**  **ЗОНИ по м2** |
| **Грађевинско земљиште** | 1.200,00 динара | 900,00 динара | 800,00 динара | 100,00 динара |
| **Пољопривредно земљиште** | 40,00 динара | 40,00 динара | 40,00 динара | 40,00 динара |
| **Шумско земљиште** | 25,00 динара | 25,00 динара | 25,00 динара | 25,00 динара |
| **Друго земљиште** | 15,00 динара | 15,00 динара | 15,00 динара | 15,00 динара |
| **Станови** | 48.000,00 динара | 46.000,00 динара | 45.000,00 динара | 28.000,00 динара |
| **Куће за становање** | 36.000,00 динара | 32.000,00 динара | 30.000,00 динара | 16.000,00 динара |
| **Пословне зграде**  **и др (надземни и**  **подземни)**  **грађевин. објекти**  **који служе за**  **обављање делат.** | 60.000,00 динара | 58.000,00 динара | 55.000,00 динара | 25.000,00 динара |
| **Гараже/**  **Помоћни објекти** | 8.000,00 динара | 8.000,00 динара | 8.000,00 динара | 6.000,00 динара |

**Члан 3.**

За сврху утврђивања основице пореза на имовину, почев од 2024. године, неизграђено грађевинско земљиште које се искључиво користи:

1. за гајење биљака и/или садног материјала- разврставаће се у пољопривредно земљиште;
2. за гајење шума- разврставаће се у шумско земљиште.

**Члан 4.**

Гајењем биљака, односно садног материјала, односно шума, сматра се гајење (једногодишњих, двогодишњих, односно вишегодишњих) биљака, односно гајење садног материјала, односно гајење шума, које је класификовано у области пољопривреда, шумарство и рибарство, у складу са прописом којим се уређује класификација делатности.

**Члан 5.**

Општинска управа Општине Љиг по службеној дужности прибавља извод из листа непокретности, врши претходну проверу испуњености услова провером стања у катастру и/или изласком на терен и овлашћена је да врши и накнадну контролу испуњености услова за примену ове одлуке у сваком појединачном случају.

**Члан 6.**

Ову одлуку објавити у ''Сл. гласнику општине Љиг'' и на интернет страници

општине Љиг.

**Члан 7.**

Ова одлука ступа на снагу осмог дана од дана објављивања у ''Службеном гласнику

општине Љиг“, а примењиваће се од 01. јануара 2024. године.

ПРИВРЕМЕНИ ОРГАН ОПШТИНЕ ЉИГ

Број:

Председник привременог органа

Миломир Старчевић

ОБРАЗЛОЖЕЊЕ

Како је законом 7а, Закона о порезима на имовину (,,Сл. Гласник РС“ бр. 26/2001... 138/22) прописано да: „Јединица локалне самоуправе дужна је да објави акт којим се утврђују просечне цене одговарајућих непокретности у зонама у складу са чланом 6 став 5 и 6 овог закона, до 30. новембра сваке текуће године, на начин на који се објављују њени општи акти“, припремљен је овај предлог Одлуке о утврђивању просечних цена квадратног метра одговарајућих непокретности за утврђивање пореза на имовину за 2024. годину на територији Општине Љиг. Предложени износи су на нивоу износа из претходне године, јер није било промена цена на тржишту некретнина, узимајући у обзир цене остварене у промету уз накнаду одговарајућих непокретности по зонама у периоду од 01. октобра претходне године, до 30.септембра текуће године, сходно Закону о порезима на имовину.

Јединица локалне самоуправе има могућност, али не и обавезу да донесе одлуку да, за сврху утврђивања основице пореза на имовину, неизграђено грађевинско земљиште које се користи искључиво за гајење биљака, односно садног материјала, односно шума, разврстава у пољопривредно, односно у шумско земљиште.

Гајењем биљака, односно садног материјала, односно шума, сматра се гајење (једногодишњих, двогодишњих, односно вишегодишњих) биљака, односно гајење садног материјала, односно гајење шума, које је класификовано у области пољопривреда, шумарство и рибарство, у складу са прописом којим се уређује класификација делатности.

Одељење за финансије